Բաստիոնային ամրությունների համակարգ

400px|մինի
**Բաստիոնային ամրությունների համակարգ**, ամրաշինական կառույցների համակարգ, որը փոխարինել է միջնադարյան ամրաշինական կառույցներին։ Բաստիոնի համակարգը հողապատնեշ է (կուրտինա), որի վրա տեղակայված են բաստիոններ և ռավելին, հաճախ ջրով լցված կամ ցամաք խրամով։ Բաստիոնային համակարգը վերևից դիտելիս աստղի ձև ունի։

Բաստիոնային համակարգը օգտագործվել է համեմատաբար ոչ մեծ ամրոցների և բերդամասերի կառուցման, նաև քաղաքային պաշտպանական շինությունների կառուցման ժամանակ։

## Պատմություն
250px|մինի|Կլոր աշտարակների հանդեպ բաստիոնների առավելությունը
Բաստիոնային համակարգի առաջանալը կապված է հրետանու զարգացման հետ։ Միջնադարյան պաշտպանական կառույցները՝ քաղաքային պատերը և աշտարակները, դժվար էին դիմանում հրետանազարկին։ Պատերը սկսեցին կառուցել ավելի ցածր և հաստ, հաճախ միայն հողից և միայն երեսպատում էին քարով։ Աշտարակների փոխարեն սկսեցին կառուցել սկզբում ոչ մեծ չափերի հնգանկյուն բաստիոններ։

Բաստիոնի դիմացի երկու կողմերը կոչվում էին ֆասեր ( - դեմք), երկու կողայինները՝ ֆլանկեր ( - կող), ամրոցին նայող կողմը գորժ ( - վիզ)։ Բաստիոնները հնարավորություն էին տալիս արդյունավետ կրակ բացել թևերից հողապատնեշին մոտեցողների վրա։ Բաստիոնների ուղիղ պատերը (ի տարբերություն ռոնդելների) հնարավորություն էին տալիս ֆլանկի հրետանուն կենտրոնացնել կրակը մեկ նշանակետի վրա։ Ժամանակի ընթացքում սկսեցին կառուցել ավելի մեծ բաստիոններ, և նրանց միջև տեղակայված կուրտինաները պաշտպանելու համար տեղադրում էին ռավելիններ։ Բաստիոնները կարող էին լինել միայն հողից, քարից, աղյուսից կամ հողից և երեսպատված քարով։

Բաստիոնային պաշտպանական համակարգը առաջացել է 15-րդ դարի վերջին և 15-16-րդ դարերում տարածվել է ողջ Եվրոպայով։ Աստղաձև առաջին ամրոցներից էին Միքելանջելոյի վերակառուցած Ֆլորենցիայի ամրությունները։ Հետագայում այս գաղափարը իրագործեցին Սանգալոները Կապրարոլի և Սկամոցիի ամրոցների նախագծման ժամանակ։ 17-րդ դարում բաստիոնային համակարգը կատարելության է հասցրել Սեբաստիան Լը Պրետր դը Վոբանը։

Բաստիոնային համակարգը օգտագործվել է մինչև 19-րդ դարի կեսերը (օրինակ Քյոնիգսբերգի Երկրորդ հողապատնեշը կառուցվել է 1850-ական թվականներին)։ 20-րդ դարի սկզբին հեռահար հրետանու զարգացման հետ կապված բաստիոնային համակարգը կորցրեց իր նշանակությունը։ Մինչև Առաջին համաշխարհային պատերազմի սկիզբը եվրոպական երկրների շատ բաստիոնային համակարգեր վերացվել են։

## Ամրությունների տեսակները
### Բաստիոն

thumb|right|250px|Կոմարնո ամրոցի բաստիոնները
**Բաստիոն** (, , ուշ ՝ կառուցում եմ ամրություն, ցանկացած ցցուն կառույց)՝ հնգանկյուն երկարաժամկետ կառույց ամրոցի պարսպափակի անկյուններում հնգանկյուն ամրություն՝ պարսպապատերի երկարությամբ կամ նրանց առջևի խրամատները և մոտակա տեղանքը գնդակոծելու համար։

Կից բաստիոնների իրար հանդիպակաց կողմերը միացած պատի հատվածով՝ կուրտինայով, կազմում էին բաստիոնի ճակատը։

### Ռավելին
thumb|right|250px|Էրֆուրտի Պետերսբերգի միջնաբերդի ռավելինը
**Ռավելին** (՝ բաժանել)՝ եռանկյուն պաշտպանողական կառույց է, որը գտնվում է բաստիոնների արանքում կուրտինայի դիմաց։ Ծառայում է հարևան բաստիոնների օգնելու, հարձակվողներին խաչաձև կրակի տակ պահելուն։

Ռավելինի պատերը կենտրոնական ամրոցի պատերից սովորաբար մեկ կամ մետրուկես ցածր էին կառուցվում, որ նրա գրավվելու դեպքում հեշտ լինի ամրոցից այն գնդակոծել։

### Կուրտինա

thumb|250px|Կուրտինա
**Կուրտինա** ( — վարագույր) բերդի կամ քաղաքի երկու աշտարակի (բաստիոնի) միջև ընկած պաշտպանական պատը։ Պաշարումների ժամանակ պարիսպների հենց այս հատվածն է փորձվել ճեղքել։ 16-րդ դարի վերջին կուրտինայի դիմաց սկսեցին կառուցել ռավելին, որը դժվարացնում էր հարձակումը։ Այդ ժամանակվանից հարձակումները սկսել են ուղղվել բաստիոնի վրա։

Ավելի վաղ շրջանում կուրտինաները ավելի բարձր էին կառուցում, դրսի կողմից խրամ փորում և այն հաճախ լցնում ջրով։

### Ռեդյուիտ
right|250px|thumb|Կալինինգրադի Կուփֆերտայխ բաստիոնի ռեդուիտը
**Ռեդյուիտ** ( ">
Fortbourtange.jpg|Գրյոնինգենի աստղաձև ամրոցը
Star fort, fresco, Vatican Museum.JPG|Բաստիոնի որմնանկար Վատիկանում
Antverpia 308.jpg|Անտվերպեն, 1610 թվականի գծագիր
Saint Martin citadel 1681.jpg|Սենտ Մարտին ամրոցի մանրակերտը


## Ծանոթագրություններ

## Տես նաև
* Ֆորտիֆիկացիա

## Արտաքին հղումներ
* Cataneo, Hieronymus, ''De arte bellica, sive, De designandis ac construendis arcibus & propugnaculis, necnon & de ijs oppugnandis, expugnandis, ac propugnandis: de itinere exercitus, ac castrametatione: quando expediat manus cum hoste conserere, ac tandem, quid imperatori sit in procinctu cauendum vel eligendum'', (1600)
* star castle Netherlands 

Կատեգորիա:Ամրոցներ
Կատեգորիա:Պաշտպանական կառույցներ